**Бұдан асқан жұбаныш жоқ**

***«Ал барлық рақымның бастауы, Құдай, біразырақ уақыт азап шегіп жатқан сендерді қайтадан жетілдіріп, нығайтып, қуатты да табанды етпек. Себебі Ол Мәсіх Иса арқылы сендерді Өзінің салтанатты ұлылығын мәңгі бөлісуге шақырды.»***

***(Петірдің бірінші хаты 5:10)***

Ол 28 жастағы Кембриджде медициналық білім алған дәрігер болған еді, 1953 жылы Конгоға миссионер болып қызмет ету үшін кеткен еді.

Хелен Роузвир өзінің медициналық жұмысымен, онымен бірге жұмыс істеген африкалық әріптестеріне деген қарым қатынасы арқылы Конго халқына қатты әсер етті. Колледжде оқып жүрген кезде, ол: «Құдай... Мені Исаға ұқсата гөрші!» деп мінажат еткен еді. Ол өзінің осындай ниетімен көптеген ұрпақтарға әсер етті.

1964 жылы Конгода азаматтық соғыс басталғанда, көтерілісшілер медициналық мекемелерді қиратып, Хеленді және басқа 10 әйел миссионерді ұрлап әкетті. Роузвир сұмдық зорлық зомбылыққа ұшырады. Ол осы жағдайды былай деп әңгімеледі: «Сол қорқынышты түнде, жалғыз, сөзбен айтып жеткізу мүмкін емес қиындықта болған кезде, Құдай мені тастап кеткендей сезіндім... бірақ содан кейін ғажайып түрде: «Зорлықтың ауыр тәжірибесі арқылы Құдай мені Өзінің сүйіспеншілікке толы қолдарымен құшақтағандай болды. Бұл адам сенгісіз тәжірибе болды! Ол шынымен сол жерде, түсіністікпен, жұбанышпен менің жанымда болды. Ол мені жақсы көрді! Ол менің қиналғанымды түсінді!»

Сол Хелен Роузвирдің Құдайының зор сүйіспеншілігі әлі де бар. Құдай әлі де: «Судан өткен кезіңде саған жар боламын,» деп айтады (Ишая 43:2) және «Ал барлық рақымның бастауы, Құдай, біразырақ уақыт азап шегіп жатқан сендерді қайтадан жетілдіріп, нығайтып, қуатты да табанды етпек. Себебі Ол Мәсіх Иса арқылы сендерді Өзінің салтанатты ұлылығын мәңгі бөлісуге шақырды.» (1 Петір 5:10).